Karl Otto Koch

Karl Otto Koch (1897–1945) var en tysk konsentrasjonsleirkommandant. Han var oberst i det tyske Schutzstaffel (SS), og var den første kommandanten i konsentrasjonsleiren Buchenwald (fra 1937 til 1941), og senere ved Lublin Konzentrationlager (også kalt Majdanek).

 Biografi
Hans kone var Ilse Koch, som han giftet seg med i 1936. Hun er kjent som "Heksen fra Buchenwald" (Die Hexe von Buchenwald), på engelsk oftere bare kalt "The Bitch of Buchenwald." Da Karl Otto Koch ble overført til Buchenwald, ble Ilse Koch utnevnt til Oberaufseherin av SS, og fikk slik en aktiv offisiell rolle i driften av leiren. Det har versert mange utrolige og udokumenterte historier om at hun fikk laget hansker og lampeskjermer av huden fra leirfanger, og også om at ekteparet Koch dekorerte familiens middagsbord med krympede hoder fra drepte fanger.

I henhold til Buchenwald rapporten, ble Karl Otto Koch arrestert i august 1944 av Gestapo for forfalskning, underslag, vanstyre og ulydighet. Aktor i saken var SS-dommeren Konrad Morgen.

Etter en undersøkelse og rettssak ble det slått fast at Karl Otto Koch hadde beordret Walter Krämer og hans medisinske assistent Peix drept, for å forhindre at de skulle snakke om sin behandling av Kochs syfilis. 

Koch ble dømt til døden og henrettet ved skyting 5. april 1945 i konsentrasjonsleiren Buchenwald. Henrettelsen skjedde en uke før den amerikanske hæren ankom.

Ilse Koch ble frikjent av dommer Morgen. Etter krigen ble hun dømt til å tilbringe resten av livet i fengsel. Hun hengte seg i 1967.

 Referanser 

Kategori:Personer fra Darmstadt
Kategori:SS-offiserer
Kategori:Personer tilknyttet det tredje rike
Kategori:Tyskere fra første verdenskrig
Kategori:Tyske krigsfanger under første verdenskrig
Kategori:Mottakere av Jernkorset (1914)
Kategori:Medvirkende til Holocaust
Kategori:Medlemmer av NSDAP (innmeldt 1925–1932)
Kategori:Tyskere dømt for forbrytelser mot det tyske nazi-regimet
Kategori:Personer dømt for økonomisk kriminalitet
Kategori:Henrettede tyskere
Kategori:Personer henrettet ved skyting
Kategori:Personell ved tyske konsentrasjonsleire